|  |  |  |
| --- | --- | --- |
| Kategorizácia zmien projektu | | |
| Typ zmeny | **Vymedzenie zmeny** | **Spôsob vykonania zmeny** |
| Zmena zmluvy z dôvodu jej aktualizácie | zosúladenie zmluvy s platným znením legislatívnych a systémových dokumentov na EÚ a národnej úrovni (všeobecného nariadenia, právnych predpisov SR a právnych aktov EÚ, Systému riadenia EŠIF a Systému riadenia CLLD a pod.) | * zmenu **iniciuje MAS, resp. RO pre IROP a vykonáva MAS** * vykoná sa vo forme písomného a očíslovaného dodatku k zmluve o príspevku |
| Formálna zmena | * zmena v údajoch týkajúcich sa zmluvných strán (obchodné meno/názov, sídlo, štatutárny zástupca, zmena v kontaktných údajoch, zmena čísla účtu a pod.) alebo * chyby v písaní, počítaní a iné zrejmé nesprávnosti | * zmenu môže iniciovať **užívateľ aj MAS** * zmena zmluvy o príspevku nie je potrebná * zmenu oznámi písomne jedna zmluvná strana druhej a zmena sa premietne do Zmluvy o príspevku pri najbližšom písomnom dodatku * užívateľ oznamuje zmenu na formulári **Oznámenie o zmene projektu** (súčasťou sú doklady, z ktorých zmena vyplýva, napr. výpis z OR, rozhodnutie prijímateľa, odkaz na príslušný právny predpis a pod.) |
| Menej významná zmena projektu | Menej významné zmeny projektu sú takými zmenami, ktoré zásadným spôsobom neovplyvňujú charakter a parametre projektu alebo plnenie podmienok stanovených v zmluve o príspevku alebo vo výzve, najmä:   1. omeškanie užívateľa so začatím realizácie hlavných aktivít projektu o menej ako 3 mesiace; 2. zníženie hodnoty merateľného ukazovateľa projektu o 5% alebo menej oproti schválenej výške ukazovateľa; 3. zmena projektovej alebo inej podkladovej dokumentácie vzťahujúcej sa k projektu, ktorá nemá vplyv na rozpočet projektu, hodnotu merateľných ukazovateľov ani dodržanie podmienok poskytnutia príspevku (napríklad zmena výkresovej dokumentácie, zmena technických správ, zmena štúdií a podobne), 4. ak prečerpanie v rámci jednej zo skupín výdavkov neprekročí 15 % kumulatívne na túto skupinu výdavkov za celú dobu realizácie projektu - táto odchýlka nesmie mať za následok zvýšenie výdavkov určených na podporné aktivity projektu, 5. odchýlky v rozpočte projektu týkajúcej sa oprávnených výdavkov výlučne v prípade, ak ide o zníženie výšky oprávnených výdavkov a takéto zníženie nemá vplyv na dosiahnutie cieľa projektu. | * užívateľ je povinný bezodkladne (do 7 pracovných dní) písomne zaslať na MAS **Oznámenie o zmene projektu**, že nastala takáto zmena * zmena zmluvy o príspevku sa vykoná pri najbližšom písomnom dodatku k tejto zmluve, dodatok sa nevyhotovuje v prípade, ak akceptovaná menej významná zmena nemá vplyv na znenie ustanovení zmluvy o príspevku * Upozornenie: ak MAS neakceptuje Oznámenie o zmene projektu (tzn. považuje túto zmenu ako významnejšiu), o tejto skutočnosti informuje užívateľa - v tomto prípade môže užívateľ postupovať len ako v prípade významnejších zmien projektu, špecifikovaných nižšie |
| Významnejšia zmena projektu | Významnejšie zmeny sú bližšie špecifikované v časti 2.2 príručky. | * významnejšie zmeny je možné vykonať len na základe vzájomnej dohody oboch zmluvných strán vo forme písomného a vzostupne očíslovaného dodatku k zmluve o príspevku * užívateľ predkladá MAS Žiadosť o zmenu projektu, a to pred vykonaním, resp. po vykonaní samotnej zmeny v zmysle postupov uvedených v časti 2.2 príručky |
| Podstatná zmena projektu | 1. Podstatná zmena projektu je vymedzená v zmluve o príspevku. | Užívateľ je povinný bezodkladne písomne listom oznámiť MAS podstatnú zmenu projektu.  **Ak v rámci realizácie projektu nastala podstatná zmena v zmysle definície uvedenej v zmluve o príspevku, je táto zmena považovaná za podstatné porušenie povinností užívateľa a takúto zmenu nemôže MAS schváliť.**  Vznik podstatnej zmeny projektu je vždy spojený s povinnosťou užívateľa vrátiť príspevok alebo jeho časť vo výške, ktorá je úmerná obdobiu, počas ktorého došlo k porušeniu podmienok v dôsledku vzniku podstatnej zmeny projektu. |